Laurits Flensted-Jensen

Laurits Flensted-Jensen (født 1985) er en dansk filmregissør. Han gikk ut fra Den Danske Filmskole som dokumentarfilmskaper i 2013 med avgangsfilmen Sne. Filmen ble nominert til Robertprisen for årets korte dokumentarfilm året etter.

Flensted-Jensen spillefilmdebuterte med Usynligt hjerte i 2019. Filmen ble vist på flere internasjonale filmfestivaler. Blant danske filmkritikere var meningene om filmen delte, men at den var en brutal film, var anmelderne stort sett enige om.

TV-serien Fredløs fra 2021 fikk god mottakelse og særlig ble det pekt på hovedrolleinnehaveren Besir Zeciri. Serien vant Robertprisen for årets korte TV-serie i 2022.

Filmografi (utvalg) 
 2021: Fredløs – TV-serie, regi, manus sammen med Babak Vakili og Malthe Jagd Miehe-Renard
 2020: Show Dancer – dokumentarfilm, regi og foto
 2019: Usynligt hjerte – spillefilm, regi og manus 
 2015: Melon Rainbow – kortfilm, fiksjon, regi 
 2013: Sne – dokumentarfilm, regi

Referanser

Eksterne lenker 
 

Danske filmregissører
Dokumentarfilmskapere
Robertprisen